Rake

Rake oli Pyhärannan Ylikylässä vaikuttanut spurgu. Rake eleli yksinään ilmeisesti vanhemmiltaan perityssä vanhassa puutalossa Köykäntiellä. Raken ulkoinen olemus oli täyttä rappioalkoholistia. Ravinto ei niinkään kiinnostanut, mutta alkoholi sen sijaan maistui etenkin kiljuisessa muodossaan. Vaikka Raken ikä asettui vain jonnekkin 40-50 ikävuoden tienoille, sai paikallinen taksiyrittäjä olla häntä tämän tästä viemässä ryyppyputkien jälkeiseen tiputukseen Laitilan terveyskeskukseen.

Luonteeltaan Rake oli rento ja hyväntuulinen. Juttu lensi ja paikalliset tenavat tykkäsivät käydä Rakella kyläilemässä. Varsin ylpeä Rake oli nauhoittamastaan Onnenpyörä-kokoelmasta, joka olikin suuren kirjahyllyn kokoinen. Mahtuipa sitä sekaan myös pornoa kuten kuvitella saattaa. Kovasti se kilju aina pisti pierettämään, ja tykkäsi siitä todeta että "Pers paukkuu!".

Sattuipa eräänä aamuna niin että Rake heräsi krapuloissaan, katseli saunatuvan ikkunasta ja totesi että "Komias auringonlasku" ja jatkoi uniaan. Myöhemmin heräsi uudelleen kun VPK oli sammuttamassa päärakennuksen paloa. Mikä lie poltti Raken talon, mutta eipä hän sitä suuremmalti jäänyt murehtimaan.

Joitain vuosia myöhemmin Rake sitten kuoli sairaskohtaukseen ankaran ryyppäämisen päätteeksi joskus 2000-luvun alussa.